Bekkelaget kirke

Bekkelaget kirke er soknekirke for Bekkelaget og Ormøy menighet i Søndre Aker prosti i Oslo bispedømme i Oslo kommune. Det er en langkirke fra 1923 som ligger på Bekkelaget i bydel Nordstrand. Byggverket er i stein og har 420 plasser. Bekkelaget menighet ble skilt ut fra Nordstrand menighet i 1913 og man begynte straks å planlegge oppføringen av en kirke. Kommunearkitekt Harald Bødtker tegnet kirken, som ble innviet 27. mai 1923. Kirken har inngangspartiet mot nord og kor og apside i syd, tårnet ligger til siden for nordgavlen. Innvendig har Enevold Thømt stått for all utsmykking og utstyr og kirken fremstår med et helhetlig preg. Orgelet har 21 stemmer levert av Robert Gustavsson orgelbyggeri, Härnösand, i 1986. Kirken har to kirkeklokker fra Olsen Nauen Klokkestøperi. I 1937 ble det anlagt en urnelund rundt kirken og i hjørnet av denne ble menighetshuset reist i 1970. Referanser Litteratur Oslo byleksikon Eksterne lenker Bekkelaget kirke hos Norske kirkebygg (no) «Bekkelaget kirke». Kirkesøk. Den norske kirke. (no) «Bekkelaget kirke». Kulturminnesøk. Riksantikvaren – Direktoratet for kulturminneforvaltning.